open-index/open-wikipedia-markdown huggingface dataset:
ל' באדר א'

**ל' באדר א**' הוא היום השלושים בחודש אדר א', אשר נוסף ללוח העברי רק בשנה מעוברת. 

בשנה פשוטה אין תאריך **ל' באדר**, והאירועים שאירעו בל' באדר א', מצוינים, על פי רוב השיטות, בתאריך א' בניסן.

## חגים ומועדים
* א' דראש חודש אדר ב'

## אירועים היסטוריים
[שמאל|ממוזער|150px|[אריה לייב יפה]]
*  ה'תקנ"ט – נפוליאון כובש את יפו
*  ה'תש"ח – 12 הרוגים בפיצוץ מכונית תופת בבית המוסדות הלאומיים בירושלים
*  ה'תשמ"ד – העיתון "חדשות" יוצא לאור לראשונה
*   ה'תשס"ח – 8 הרוגים בפיגוע ירי בישיבת מרכז הרב בירושלים.

## נולדו

## נפטרו
*  ה'תש"ח – אריה לייב יפה, משורר ומנהיג ציוני (נולד ב-ה'תרל"ה)
----

* כ"ט באדר – א' באדר – (א' בניסן)
* אדר א'

ו30
י30
כביש 461

ממוזער|קטע מכביש 461 בין יהוד לנתב"ג

**כביש 461** (כביש זה ידוע בשמות רבים: **דרך לוד** או **דרך בר לב** או **לחי** או **דרך קיבוץ גלויות** או כביש בני עטרות - תל אביב-יפו) הוא כביש רוחב אזורי בדרומו של גוש דן, המוביל ממחלף קיבוץ גלויות בו הוא נפגש עם נתיבי איילון במערב ועד צומת הטייסים עם כביש 40. הכביש הוא אחד מכבישי הגישה החשובים לתל אביב מכיוון מזרח, ובדומה לכבישי רוחב אחרים באזור הוא מקשר בין צירי האורך החשובים של מישור החוף - כביש 40, כביש 4 (במחלף מסובים) ונתיבי איילון בתל אביב. אורכו של הכביש הוא כ-12 ק"מ והוא עובר בחלקו הגדול בשטח בנוי.

כביש 461 עד לבני עטרות נמצא על תשתית דרך היסטורית שהובילה מיפו ללוד. הדרך התחילה ביפו כדרך סלמה והמשיכה דרך הכפרים סלמה, אל-ח'ירייה, יהודייה (עבאסייה), עד וילהלמה (בני עטרות) ומשם ללוד. בתל אביב הוא נקרא דרך קיבוץ גלויות, רחוב לח"י ודרך חיים בר-לב, ומרמת גן דרך אור יהודה ויהוד-מונוסון עד צומת הטייסים הוא נקרא "דרך לוד". דרך זו נסללה בין השנים 1935 - 1938 כדי לאפשר גישה נוחה לנמל התעופה ולקצר את הדרך ממנו לתל אביב. קטע הכביש העוקף את שכונת התקווה באורך 3.5 קילומטר נחנך בפברואר 1952. בשנת 1969 הוחל בהרחבת הקטע המזרחי בין אור יהודה לבני עטרות לשלושה נתיבים.

בשנת 2004 אישרה הוועדה לתשתיות לאומיות את הארכתו של הכביש לכיוון מזרח, עד למחלף גבעת כ"ח שם הוא יתחבר לכביש 6. בכך יהפוך כביש 461 לכביש רוחב נוסף המחבר את כביש 6 עם כבישי האורך המערביים לו. תוכנית זו זכתה להתנגדות והוצאתה אל הפועל מוטלת בספק.

אתרים ראויין לציון לאורכו של הכביש הם פארק מנחם בגין, אצטדיון וינטר, פארק אריאל שרון, הספארי ברמת גן ושרידיהם המעטים של הכפר הערבי אל-ח'ירייה ושל עתיקות בני ברק הקדומה.

## צמתים ומחלפים עיקריים לאורך הכביש

## קישורים חיצוניים

## הערות שוליים

קטגוריה:תל אביב-יפו: תחבורה
קטגוריה:ישראל: כבישים
קטגוריה:כפר שלם
קטגוריה:רמת גן: תחבורה
קטגוריה:אור יהודה: תחבורה
קטגוריה:יהוד-מונוסון: תחבורה
461
אפרם צימבליסט

**אפרם צִימְבָּלִיסְט** (בשם מלא ברוסית: **Ефрем Александрович Цимбалист**; באנגלית: **Efrem Zimbalist**; 21 באפריל 1889 – 22 בפברואר 1985) היה כנר קונצרטים מן הידועים בעולם, מלחין, מורה ומנצח יהודי-רוסי.

## ביוגרפיה
צימבליסט נולד ברוסטוב על נהר דון במשפחה יהודית, לאב מנצח. בגיל תשע ניגן אפרם כינור ראשון בתזמורת של אביו. בגיל 12 נכנס לקונסרבטוריון של סנקט פטרבורג ולמד אצל ליאופולד אאואר. אחרי סיום לימודיו הפיע לראשונה כסולן בברלין, בנגינת הקונצ'רטו של ברהמס. הופעתו הראשונה בלונדון הייתה בשנת 1907 ובארצות הברית בשנת 1911, עם התזמורת הסימפונית של בוסטון. לאחר זאת השתקע בארצות הברית. צימבליסט עשה רבות לעידוד הביצוע של מוזיקה עתיקה וקירובה לקהל הרחב.

צימבליסט נישא לזמרת הסופרן האמריקאית אלמה גלוק ובמשך שנים אחדות יצאו יחד לסיורי קונצרטים. אלמה גלוק נפטרה בשנת 1938.

בשנת 1928 החל צימבליסט ללמד במכון קרטיס למוזיקה בפילדלפיה. בשנת 1943, שמונה שנים לאחר שהתאלמן, נישא למייסדת המכון, מרי לואיז קרטיס בוק. הוא ניהל את בית הספר משנת 1941 עד 1968. בין תלמידיו היו אוסקר שומסקי ופליקס סלטקין.

צימבליסט פרש מנגינה ככנר בשנת 1949, חזר ב-1952 לנגן בביצוע הבכורה של הקונצ'רטו לכינור של ג'אן קרלו מנוטי, המוקדש לו. פרש סופית מנגינה בשנת 1955. צימבליסט ישב בחבר השופטים בתחרות צ'ייקובסקי הבינלאומית בשנים 1962 ו-1966.

יצירותיו כוללות קונצ'רטו לכינור, "רפסודיה אמריקאית", ופואמה סימפונית בשם "דפניס וכלואה".

אפרם צימבליסט מת בשנת 1985 בגיל 95.

בנו מאלמה גלוק, אפרם צימבליסט הבן , ונכדתם, סטפני צימבליסט , היו שניהם לשחקנים פופולריים. הסופרת ומבקרת המוזיקה מרשה דבנפורט הייתה בתה של אלמה גלוק מנישואיה הראשונים ובתו החורגת של אפרם צימבליסט.

## האזנה לנגינתו
* 
* הקלטה משנת 1915 של אפרם צימבליסט ואשתו אלמה גלוק
* 

## קישורים חיצוניים

* 

קטגוריה:מנצחים אמריקאים
קטגוריה:כנרים רוסים
קטגוריה:כנרים יהודים
קטגוריה:כנרים אמריקאים
קטגוריה:מורים למוזיקה באמריקה
קטגוריה:סגל מכון קרטיס למוזיקה
קטגוריה:מוזיקאים יהודים אמריקאים
קטגוריה:יהודים שהיגרו מרוסיה לארצות הברית
קטגוריה:אמריקאים שנולדו ב-1889
קטגוריה:אמריקאים שנפטרו ב-1985
אוניית משוטה

ממוזער|300px|ספינת המשוטות "אולבני" (1826) בנהר הדסון
**אוניית משוטה** (באנגלית: **paddle steamer**) היא סוג היסטורי של אוניית קיטור מן המאה ה-19, שהונעה על ידי שתי מְשׁוֹטוֹת (paddlewheels), אחת מכל צד באמצעיתה, או על ידי מְשׁוֹטָה יחידה בירכתיה. את המשוטות סובב מנוע הקיטור שלה. הסוג הראשון והיותר נפוץ נקרא "אוניית משוטות צידיות" (sidewheeler); הסוג השני נקרא "אוניית משוטה יַרְכָּתִית" (sternwheeler). קטנות מהן בגודלן הן "ספינות משוטה" (paddle boats), גם הן משני הסוגים.

תולדותיה של אוניית הקיטור בעלת הדוודים המוסקים בפחם ומנוע הקיטור  משתרעות על פני כ-150 שנים, מהעשור הראשון של המאה ה-19 עד סוף מלחמת העולם השנייה (1945) לערך. אוניות המשוטה שייכות לשליש הראשון של תקופה זו; שני השלישים המאוחרים יותר הם: אוניית הקיטור העשויה ברזל ומונעת על ידי מדחף ואוניית הקיטור המדחפית בעלת מנוע הקיטור הרב־דרגתי. קיימות עדיין בימינו אוניות וספינות משוטה פעילות אחדות, אך הן משמשות רק כספינות טיול ואטרקציה לתיירים.

הצעות ותוכניות להנעת ספינות באמצעות משוטים מכניים, גלגלי משוטים או משוטות המופעלים בכוח השרירים או על ידי בהמות עבודה ידועות עוד מהמאה החמישית לספירה. ספינות אחדות אף נבנו והושטו, אך בשל החיסרון המובנה שלהן לא היה להן כל המשך. אוניית המשוטות באה לעולם רק כאשר התאפשר לרתום את מנוע הקיטור להנעת כלי שיט. זכות הראשונים שייכת למרקיז דה ז'ופרואה , שבנה והשיט ב-1783 בנהר סוּן בצרפת את ספינת המשוטות הניסיונית הראשונה בהיסטוריה – "פירוסקאף", שהונעה על ידי מנוע קיטור של ואט. ספינת הקיטור השימושית הראשונה, לגרירת ארבות משא בתעלת פורת' אנד קלייד בסקוטלנד, היא "שארלוט דאנדס", שהונעה על ידי משוטה פנימית (inboard paddlewheel) ונבנתה ב-1801 על ידי ויליאם סימינגטון . ספינת הקיטור המסחרית הראשונה בעולם, "קלרמונט", שהונעה על ידי משוטות צידיות, נבנתה על ידי רוברט פולטון ב-1807 בנהר הדסון ושרתה כמעבורת נוסעים מ-1807 עד 1814. "קומט", ספינת הקיטור המסחרית הראשונה באירופה, נבנתה ב-1812 על ידי הנרי בל בנהר קלייד בסקוטלנד. ספינות אלו בישרו את הולדתה של אוניית המשוטות, שנפוצה בהדרגה בנהרות אמריקה, אירופה, אסיה ואפריקה, וחצתה ימים ואוקיינוסים עד שנדחקה על ידי אוניית המדחף היעילה ממנה.

## לקריאה נוספת

* Greenhill, Basil (1993). "Chapter 1: Steam Before the Screw" in: Robert Gardiner (editor), *The Advent of Steam – The Merchant Steamship before 1900*. London, Conway Maritime Press. Pp. 11-27.
* Lambert, Andrew (1992). "Chapter 1: The Introduction of Steam". Robert Gardiner (editor), *Steam, Steel and Shelfire – The Steam Warship 1815-1905*. London, Conway Maritime Press. pp. 14-29.
* Maber, M. (1980). *Channel Packets and Ocean Liners, 1850-1970.* National Maritime Museum – The Ship Series. London, HMSO.
* Spratt, Hereward Philip (1958). *The Birth of the Steamboat*. London, C. Griffin. Digitized copy in Internet Archive.


## קישורים חיצוניים

*  סרטונים של אוניות משוטה (באנגלית).
* The Paddle Steamer Preservation Society - ספינות משוטה היסטוריות בבריטניה (באנגלית).

## הערות שוליים

*
משוטה
כביש 446

**כביש 446** הוא כביש אורך אזורי בישראל וביהודה ושומרון המתחיל בצומת שילת במודיעין בדרום, ומסתיים במחלף ברוכין, בין ברקן לברוכין. אורכו של הכביש 31 ק"מ וכמעט כולו עובר מחוץ לקו הירוק. על מנת להתגבר על הירידה התלולה של ההר לעבר הגיא של נחל שילה (כ-150 מטר), נסללו בכביש שלושה סיבובים חדים, כדוגמת סרפנטינות מעלה העקרבים.

הכביש משמש ככביש הגישה היחיד למודיעין עילית.

## תולדות הכביש
הכביש קיים לפחות מאז ימי השלטון הירדני, ומספרו אז היה "99". עד שנות ה-90 של המאה ה-20 היה תוואי הכביש שונה, וליד הכפר דיר בלוט, הוא המשיך צפונה לכוון מסחה ועזון, והגיע עד טולכרם. בתוואי הישן עדיין מופיע מספר הכביש, בעיקר באזור עזון.

בשנות ה-90, במהלך לשיפור הנגישות מאזורי המסחר הצמודים לכביש, בשילת ובכפר רות, שופרו הצמתים בכניסות וביציאות מהמושבים הללו אל הכביש. במהלך העבודות הוקמה מנהרה אחת ביציאה ובכניסה לשילת ולכפר רות ומנהרה שנייה בכניסה וביציאה מלפיד. אך עקב בעיות הסדרת הנגישות אליהן, שתי המנהרות נאטמו. בשנת 2016 נהרגה אשה בתאונה כשטרקטור נפל ממשאית בכיכר חשמונאים בעקבות כך אושרו בשנת 2019 על ידי שר התחבורה בצלאל סמוטריץ' עבודות לביטול הכיכר בצומת חשמונאים מה שהקל מעט על העומס בכביש. באוגוסט 2022 החלו עבודות לשדרוג הכביש מצומת לפיד עד הכניסה למודיעין עילית שכוללים הוספת נתיב לכל כיוון והוספת נתיב תחבורה ציבורית.

## מחלפים וצמתים לאורך הכביש

## קישורים חיצוניים

* 

## הערות שוליים

קטגוריה:ישראל: כבישים
קטגוריה:השומרון: תחבורה
קטגוריה:מודיעין-מכבים-רעות: תחבורה
קטגוריה:בנימין: תחבורה
קטגוריה:מודיעין עילית: תחבורה
קטגוריה:ברקן: תחבורה
ליגת ווינר

בעקבות הסכמי חסות עם המועצה להסדר ההימורים בספורט, הליגות הבאות קיבלו את השם "ליגת ווינר":
Invincible

**Invincible ** (בלתי מנוצח) הוא אלבום האולפן העשירי והאחרון של הזמר והיוצר מייקל ג'קסון עד למותו. האלבום יצא לאור באוקטובר 2001, בידי החברה, אפיק. האלבום יצא לאחר שש שנים שבהן לא הקליט ג'קסון אלבום אולפן. לאלבום קדם אלבום הרמיקסים, *[[Blood on the Dance Floor: HIStory in the Mix|Blood on the Dance Floor]]*, משנת 1997 שכלל שירים חדשים ורמיקסים לשירים קודמים.

האלבום נמכר ב-13 מיליון עותקים ברחבי העולם, כאשר רק בשבוע הראשון לצאתו נמכר בכ-366 אלף עותקים בארצות הברית בלבד.
הוא הגיע למקום ראשון במצעדי המכירות באחת-עשרה מדינות ברחבי העולם. למרות זאת, האלבום נחל כישלון מסוים, בהשוואה לאלבומיו הקודמים של ג'קסון.

מן האלבום הזה יצאו הסינגלים "cry", "You Rock My World" ו-"Butterflies". הסינגלים ששוחררו זכו להצלחה חלקית, כאשר הסינגל המוביל מהאלבום, "You Rock My World", הגיע למקום העשירי בבילבורד הוט 100 האמריקאי, מקום ראשון בצרפת ולפסגת המצעדים ברחבי העולם. ב-2002, ג'קסון היה מועמד לזכייה בפרס גראמי בקטגוריית מבצע הפופ הטוב ביותר על עבודתו בשיר "You Rock My World", אך לא זכה.

לאחר מותו של מייקל ג'קסון ב-25 ביוני 2009, האלבום נכנס למצעדי האלבומים ברחבי העולם, בדומה לשאר אלבומיו של ג'קסון שזכו לפופולריות מחודשת.

האלבום יצא בעטיפות מוגבלות בצבעים שונים: כחול, ירוק, אדום וכתום.

## הסכסוך עם סוני
ג'קסון המתין לפקיעת הזכויות של סוני מיוזיק (חברת האם של אפיק) על אלבומיו הקודמים ובכך למנוע ממנה לקבל אחוזים מהרווח. הוא חשב שזה יקרה בתחילת המילניום אך בשל סעיף בחוזה, פקיעת הזכויות הייתה צפויה לקרות רק בעוד שנים רבות. ג'קסון פתח בחקירה וגילה כי עורך הדין שייצג אותו בחוזה הוא גם עורך הדין של סוני ובכך יש ניגוד עניינים. עניין נוסף שהדאיג את ג'קסון הוא העובדה שסוני מקיימת כבר מספר שנים, משא ומתן לקניית הזכויות על קטלוג המוזיקה שלו. לפיכך, דעיכת הקריירה או התדרדרות כלכלית תאיץ את הרצון של ג'קסון למכור את הזכויות. לכן, לסוני יש אינטרס בכישלון הקריירה שלו.

לאור העובדות, ג'קסון הצהיר כי בכוונתו לעזוב את סוני. כתוצאה מכך, ביטלה סוני את שחרור הסינגלים, צילומי הווידאו וכל הקשור בקידום האלבום. הדבר גרם לסכסוך מתוקשר בין ג'קסון לנשיא החברה, טומי מוטולה. ג'קסון האשים אותו בגזענות כלפי עמיתיו ובחוסר מוטיבציה לקדם את האלבום. סוני השיבה כי אי קידום האלבום נובע מסירובו של ג'קסון לקיים מסע הופעות ברחבי ארצות הברית.

## רשימת השמעה

## סינגלים

## מצעדים ודירוגים

## קישורים חיצוניים

## הערות שוליים

קטגוריה:אלבומי מייקל ג'קסון
קטגוריה:אלבומים באנגלית
קטגוריה:אלבומים שהופקו על ידי בייביפייס
קטגוריה:אלבומים שהופקו על ידי רודני ג'רקינס
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הדני
קטגוריה:אלבומי חברת אפיק רקורדס
פליקס סלטקין

**פליקס סלטקין** (אנגלית: **Felix Slatkin**; 22 בדצמבר 1915 - 8 בפברואר 1963) היה כנר ומנצח אמריקאי.

## חייו
סלטקין נולד בסנט לואיס, מיזורי והחל ללמוד נגינה בכינור בגיל תשע, אצל איזדור גרוסמן. הוא החל לעבוד באופן מקצועי בגיל עשר וזכה במלגה למכון קרטיס למוזיקה בפילדלפיה, שם למד כינור אצל אפרם צימבליסט וניצוח אצל פריץ ריינר.

בגיל 17 הצטרף לתזמורת סנט לואיס והקים תזמורת קאמרית של נגנים צעירים. בשנת 1935 זכה בתחרות, שכללה הופעת סולו עם התזמורת הסימפונית של אגן הוליווד וחוסה איטורבי. בערך בתקופה זו פגש את הצ'לנית אלינור אלר, ובהמשך נשא אותה לאישה. בשנות מלחמת העולם השנייה שירת את ארצו כנגן בבסיס חיל האוויר "סנטה אנה" וכמנצח תזמורת הפיקוד הטקטי של חיל האוויר, ארגון שגייס יותר מ-100 מיליון דולר באגרות מלחמה.

סלטקין השתקע בלוס אנג'לס וקיבל את משרת הכנר הראשי באולפני פוקס המאה העשרים, שם ביצע אין-ספור תפקידי סולו לכינור בסרטי קולנוע כמו "מה יפית עמק נוי" ו"איך להתחתן עם מיליונר". בשנת 1939 ייסד את רביעיית הוליווד ידועת השם, שהוציאה 21 אלבומים בחברת קפיטול רקורדס ויצאה למסעות הופעות בארצות הברית, אירופה, אוסטרליה וניו זילנד, ובכלל זה הופעה מיוחדת בפסטיבל אדינבורו בשנת 1957. בשנת 1958 זכתה הרביעייה בפרס גראמי על ביצוע מצטיין של רביעיות המיתרים המאוחרות של בטהובן.

קריירת הניצוח שלו כללה את ייסוד "תזמורת אמנויות הקונצרט" והופעות עם תזמורת אגן הוליווד. הוא היה הכנר הראשי והמנצח הנבחר של פרנק סינטרה בהקלטות לחברת קפיטול בשנות ה-50'. בסך הכול הקליט יותר מ-25 הקלטות עם תזמורות אלה, גם הן בחברת קפיטול, ביניהן הקלטה של "עליצות פריזאית" מאת אופנבך, שזיכתה אותו בפרס גראמי לשנת 1958. 

פליקס סלטקין מת מהתקף לב בגיל 48.

בנו של פליקס, ליאונרד סלטקין, הוא מנצח התזמורת הסימפונית הלאומית ובנו השני, פרדריק זלוטקין (הוא משתמש בצורה הרוסית המקורית של שם המשפחה) הוא צ'לן ראשי בבלט ניו יורק והצ'לן של רביעיית הפסנתר הלירית.

## קישורים חיצוניים

* 

קטגוריה:אמריקאים ילידי מיזורי
קטגוריה:סנט לואיס: אישים
קטגוריה:כנרים אמריקאים
קטגוריה:מנצחים אמריקאים
קטגוריה:זוכי פרס גראמי
קטגוריה:אמריקאים שנולדו ב-1915
קטגוריה:אמריקאים שנפטרו ב-1963
נימפית הסרפד

**נִימְפִית הַסִּרְפָּד** (שם מדעי: *Vanessa atalanta*), מין נפוץ של פרפר אשר ידוע בעיקר בשל גוני האדום-כתום שבכנפיו. ניתן לראות את נימפית הסרפד באזורים בהם שורר אקלים ממוזג באירופה, באסיה ובצפון אמריקה (אזורי קווי הרוחב 40-60) וגם בארץ ישראל. הנקבה מטילה את ביציה על צמח הסרפד והכתלית. צבע הביצים ירוק.
מן הביצה בוקע זחל שחרחר ושעיר. להגנתו הוא מקפל את העלה, בונה "בית" ושוכן בתוכו. צבעיו של הזחל הגדול הוא שחור אפרפר עם פס לבן (בדרך כלל מקוטע) לאורך צידי גופו. ישנם זחלים שצבעם היסודי הוא חום אפרפר. לאורך גופו של הזחל ישנן גבשושיות בעלות זיפים. גודלו המרבי כ-40 מ"מ. הזחלים של נימפית הסרפד ניזונים מצמחי הסרפד וכתלית יהודה ומכאן שמם. הפרפרים הבוגרים ניזונים על ידי שתייה מפרחי צוף כגון הבודלייה או מפירות אשר בשלו יתר על המידה. מוטת הכנפיים של נימפית הסרפד נעה בין 50 ל-65 מילימטרים. בצפון אירופה זהו אחד ממיני הפרפרים האחרונים שנראים טרם כניסת החורף.
[ימין|ממוזער|200px|נימפית הסרפד במבט על. צולם בהר הכרמל ליד [נשר (עיר)|נשר.]]

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס לינאוס
קטגוריה:ארץ ישראל: פרפראים
קטגוריה:נימפיתיים
קטגוריה:בעלי חיים שתוארו ב-1758
רימה

250px|שמאל|ממוזער|רימה; Dalius Baranauskas
**רִימָּה** היא שלב הזחל במחזור חייו של הזבוב.

## מבנה ותיאור
גודל הרימה נע בין 2 עד 12 מילימטר בהתאם לשלב הגדילה בו היא נמצאת. צבען של מרבית הרימות משתנה בטווח של לבן כבוי (Off-White) עד חום בהיר, אף על פי כן חלקן יכולות אף להיות בצבע צהוב או אדמדם.
הן בעלי זוג גפיים דקים דמויות קרס המשמשות לאכילה אך חסרות רגליים.

## מחזור חיים
מחזור החיים של הזבוב מורכב מ-4 שלבים: ביצה, רימה, גולם ובוגר (זבוב). הביצים יכולות להיות מוטלות בכל מקום בו יש די מזון עבור הרימות ובתנאי שהוא לח במידה מספקת. בין מקומות אלו נמנים צואת בעלי חיים, דשן, בריכות מים אך בעיקר בבשר נרקב. הביצים בוקעות בתוך 20-8 שעות מרגע הטלתן, מיד עם הבקיעה מופיעה הרימה המאביסה עצמה בבשר עד שהיא מוכנה לעבור לשלב הגולם. בשלב זה עוזבת הרימה את מקור המזון ועוברת למקום לחלוחי יותר על מנת להפוך לגולם. לאחר 12–14 ימים בוקע מן הגולם זבוב בוגר.

## שימושים
האדם למד לרתום את תכונותיה המיוחדות של הרימה למטרות שונות בתחומים מגוונים.

### שימושים ברפואה

הרפואה בעבר ובהווה משתמשת ברימות בשל טבען - הן מכרסמות בעור נגוע מבלי לפגוע ברקמות הבריאות. השימוש ברימות מאפשר למעשה לנקות ולחטא פצעים פתוחים מתאים מתים. בעבר, טרם המצאת האנטיביוטיקה, השתמשו רופאים ברימות כדי לחטא פצעים פתוחים.

גם כיום, ברפואה המודרנית, כאשר לא ניתן לבצע ניתוחים להסרת נמקים וזיהומים בשל חשש מסיבוכים, אחד הפתרונות הוא שימוש ברימות לצורך החיטוי של האזור מהתאים הנגועים. הרימות הלבנות מפוזרות ממבחנה סטרילית על פני האזור הנגוע ומיד מכוסות בתחבושות כדי לשמור על הסטריליות של האזור. זמן ההמתנה תלוי בהיקף הפציעה, ובסיומו הרימות תופחות לגודלן המרבי, בעוד האזור הנגוע מתנקה לחלוטין מזיהום. הטיפול נחשב לטיפול חדשני ומקובל כיום בבתי חולים רבים ברחבי העולם.

### שימושים נוספים
* חוקרי זיהוי פלילי בוחנים לעיתים רימות הנמצאות בגופות על מנת לקבוע את שעת המוות. 
* הרימות משמשות כפתיון בדייג.
* רימות מהוות מזון לחיות מחמד כמו ציפורים וזוחלים.

## הרימה בתנ"ך
השם רמה נזכר שבע פעמים בתנ"ך. בדברי איוב: . בדרך כלל הרימה נזכרת כסמל או כחלק מתיאור של מוות. לפעמים המקרא גם כותב תולעת בהקשרים שכנראה הכוונה לרימות, לדוגמה: .

## ראו גם
*אלישבע דיין, **החי במקרא: חסרי חוליות**, ירושלים תשע"ט, עמ' 160-152.
*לרווה

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:זבובאים
קטגוריה:רבייה בבעלי חיים
קטגוריה:ביולוגיה התפתחותית
פרדיננדו השני דה מדיצ'י, הדוכס הגדול של טוסקנה

[ימין|ממוזער|250px|שלט זיכרון משנת [1627 ב"Istituto San Salvatore" בפירנצה עם הקדשה בשמו של פרדיננדו השני ואימו מריה מגדלנה.]]
**פרדיננדו השני [[בית מדיצ'י|דה מדיצ'י]]** (באיטלקית: **Ferdinando II de' Medici**) (14 ביולי 1610 - 23 במאי 1670) היה הדוכס הגדול של טוסקנה בין השנים 1670-1621.

## ביוגרפיה
פרדיננדו נולד ב-14 ביולי 1610, והיה ילדם השני ובנם הבכור של קוזימו השני דה מדיצ'י, הדוכס הגדול של טוסקנה, ומריה מגדלנה מאוסטריה. אביו מת כשהיה בן 11, ואימו משלה בטוסקנה כעוצרת עד הגיעו לבגרות בשנת 1628.

פרדיננדו השני נודע באופיו הנוח ומזגו הטוב, תכונות אשר הקנו לו את אהדת נתיניו, אך היו לו לרועץ במהלך מילוי תפקידו. הוא נכשל בנסיונותיו לשמור על עצמאות טוסקנה מפני כוחות זרים ומפני הכנסייה. בשנת 1630 פרצה מגפה בפירנצה שגרמה למות 10% מהאוכלוסייה, ופרדיננדו ואחיו השתדלו לסייע בטיפול בחולים ובמיגור המגפה.

פרדיננדו סייע רבות לגלילאו גליליי במחקריו, ומינה את פאולו בוקונה לתפקיד בוטנאי החצר שלו.

ב-23 במאי 1670 מת פרדיננדו משבץ, ובנו קוזימו השלישי דה מדיצ'י, הדוכס הגדול של טוסקנה עלה לשלטון במקומו.

## משפחתו
בשנת 1634 התחתן פרדיננדו עם דודניתו, , אך נישואיהם לא היו מאושרים והשניים חיו שנים רבות בנפרד.

לפרדיננדו וויטוריה נולדו שני ילדים:
* קוזימו השלישי דה מדיצ'י, הדוכס הגדול של טוסקנה (14 באוגוסט 1642 - 31 באוקטובר 1723).
* החשמן פרנצ'סקו מריה דה מדיצ'י, דוכס רוברה ומונטפלטרו (12 בנובמבר 1660 - 3 בפברואר 1711).

## קישורים חיצוניים

* ערך עליו באתר משפחת מדיצ'י
* 

פרדיננדו השני
קטגוריה:אבירי מסדר מלטה
פרדיננדו 2
קטגוריה:אנשי מלוכה להט"בים
קטגוריה:ילידי 1610
קטגוריה:נפטרים ב-1670
פלייסטיישן (קונסולה)

**פלייסטיישן** (באנגלית: **PlayStation**; בתרגום חופשי לעברית: **תחנת המשחקים**) היא קונסולת המשחקים הביתית הראשונה של חברת סוני שיוצרה לראשונה באמצע שנות ה-90 של המאה ה-20.

## היסטוריה
חברת סוני החלה לפתח את הקונסולה בשנת 1986 לאחר שעסקה עם נינטנדו לייצור קונסולה מבוססת CD נכשלה. במקום הרעיון שנכשל יצאה נינטנדו עם קונסולת ה-SNES. הרעיון החדשני לקונסולות משחקים מבוססות דיסקים אפשר למפתחי המשחקים ליצור משחקים מורכבים יותר אשר דרשו יותר מידע.

הפלייסטיישן הוא קונסולת המשחקים הראשונה של סוני. הקונסולה יצאה לראשונה לשווקים ב-3 בדצמבר 1994 ביפן ולאחר כשנה הורחבה מכירתה לשאר מדינות העולם. הפלייסטיישן נשלט על ידי שלט אנלוגי, אשר צורתו דמויות הבומרנג הפכה עם הזמן לסימן היכר של הקונסולה. על אף מחירה הגבוה של הקונסולה עם השקתה (כ-300$ בארצות הברית) היא הפכה לפופולרית במיוחד. האפשרות "לשמור" התקדמות במשחקים על גבי כרטיסי זיכרון, הגרפיקה המתקדמת והאפשרות להשתמש במשחקים פיראטיים עודדו את המכירות.

להצלחת הפלייסטיישן התלוותה תחרות לסוני מצד החברות נינטנדו וסגה. השתיים הוציאו במקביל קונסולות משלהם. נינטנדו פיתחה את ה-N64, ואילו סגה פיתחה את הסאטורן. הצלחתן של שתי הקונסולות הייתה פחותה משמעותית.

## ראו גם
*רשימת משחקים לפלייסטיישן
* פלייסטיישן 2
* פלייסטיישן 3
* פלייסטיישן 4
*פלייסטיישן 5
* פלייסטיישן ויטה
* PSP
* פלייסטיישן פלוס

## קישורים חיצוניים

* 

* האתר הרשמי של סוני פלייסטישן באנגלית
* רשימה של כל משחקי פלייסטיישן

## הערות שוליים

קטגוריה:קונסולות משחקים
קטגוריה:מכשירים שהושקו ב-1994
קטגוריה:פלייסטיישן (מותג)
קטגוריה:מוצרי חברת סוני
קטגוריה:מותגים יפניים
העברה גנטית אופקית

[ממוזער|העברה אפקית מסוג [קוניוגציה בין חיידקים]]
[שמאל|ממוזער|250px|אילוסטרציה המציגה העברה גנטית אופקית בין שלושת ה[על ממלכה|על הממלכות. העברה המיוצגת בתרשים זו היא מסוג אנדוסימביוזה, בכתום של מיטוכונדריה, בירוק של פלסטידה מסוג כלורופלסט]] 
**העברה אופקית של גנים (HGT)** או **העברה לטרלית (צידית) של גנים (LGT)** היא תהליך ביולוגי בו אורגניזם מעביר חומר גנטי לתא אחר שאינו צאצא שלו. בניגוד לכך, העברה אנכית מתרחשת כאשר אורגניזם מקבל חומר גנטי מאבותיו, כלומר הוריו או ממין אחר ממנו הוא התפתח. עיקר המחקר בתחום גנטיקה דינמית בשנים קודמות התמקד בהעברה האנכית השכיחה יותר, אבל בזמן האחרון קיימת מודעות לכך שגם ההעברה האופקית של הגנים היא תופעה משמעותית. העברה גנטית אופקית מלאכותית היא צורה של הנדסה גנטית.

יותר ויותר מחקרים בתחום הגנטי מצביעים על כך שמתקיימת העברה גנטית משמעותית בין פרוקריוטיים והעברה זו אינה מוגבלת למינים קרובים – בניגוד לאיקריוטיים, אשר התפתחו בעיקר על ידי העברה גנטית אנכית, חלק ניכר מהמגוון הגנטי שניתן למצוא בקרב אוכלוסיות חיידקים מקורו בהעברה אופקית של מידע גנטי בין יצורים רחוקים זה מזה מבחינה גנטית.

בהנדסה הגנטית משתמשים בכלים שונים להעברה אופקית מוכוונת בין מינים שונים.

ישנם שלושה אופנים לתהליך זה:
* טרנסדוקציה – באמצעות פאג'
* טרנספורמציה
* קוניוגציה – העברה של פלסמיד

## קישורים חיצוניים

* 
* 

## הערות שוליים

קטגוריה:גנטיקה
קרב מגן ישראלי

ממוזער|סמל ק.מ.י הכולל דגל ישראל
**קרב מגן ישראלי** או **ק.מ.י**. היא שיטת הגנה עצמית ישראלית, שמטרתה התמודדות בקרב פנים אל פנים. השיטה פותחה מתוך שיטת הקרב מגע ויוסדה רשמית בשנת 1989 על ידי אלי אביקזר. לאביקזר היה חשוב ששם השיטה שפיתח יכיל את המילה "ישראל" מתוך רגשות ציוניים. זו גם הסיבה בשלה בחר מדי אימון בצבעי דגל הלאום לשיטה. לאחר פטירתו של המייסד בשנת 2004 נבחר אבי אביסידון לראש השיטה וליו"ר עמותת ק.מ.י 

## עקרונות
השיטות מבוססות על תנועות טבעיות של גוף האדם ומצטיינת בפשטותה, במהירותה וביעילותה. התרגילים והתנועות בק.מ.י מתמקדים בתנועה קצרה, המבוססת על פעולה אינסטינקטיבית וטבעית לאדם, ללא התמקדות בליטוש אסתטי של התנועה. בכך שונה ק.מ.י מאמנויות לחימה אחרות, אשר בהן ניתן דגש לתנועה שהיא תכליתית אך גם אסתטית המבוצעת בצורה מושלמת. לכן יש הגורסים כי אין זו אמנות לחימה, אלא "מקצוע לחימה" אשר אין בו כל יסוד אומנותי או רוחני. עם זאת, ניתן בק.מ.י דגש רב לחינוך לערכים, נימוס, כבוד לזולת והליכות, משמעת, אומץ לב ועצמאות.

הדגשת הפשטות נעשית מתוך מחשבה שתנועה טבעית ופשוטה היא תנועה מהירה. השימוש בתנועה בסיסית ולא מסורבלת מאפשר לכל אדם יכולת הגנה עצמית. אלי אביקזר תיאר את שיטתו במשפט "מינימום הגנה נגד מקסימום התקפה".

יסוד חשוב נוסף בק.מ.י הוא התכליתיות, ההחלטיות וההתקפיות. מתאמני ק.מ.י מחונכים להימנע מעימות אלים, ברם לפעול בתוקפנות רבה ובאומץ כאשר נקלעו לעימות. עיקרון זה הוא שיצר דימוי מוטעה של שימוש מוגזם בכח.

לקרב מגן ישראלי ארבעה עקרונות:
#לא להיפגע
#פעל לפי יכולתך, אך פעל נכון
#השתמש בידע לפי הצורך
#הדרך הפשוטה, שהיא הדרך הקצרה ביותר והמהירה ביותר

## שיטת האימון
לשיטה שני חלקים: הגנה עצמית וקרב פנים אל פנים. 

ההגנה העצמית היא התמודדות עם מצבי תקיפה סטנדרטיים. מעין "תרגילים" להגנה בפני התקפה מסוג מסוים. בין היתר נלמדים במסגרת השיטה תרגילי הגנה נגד מכות ובעיטות, היחלצות מלפיתה או חנק, הגנה בפני התקפה בנשק קר, התמודדות עם איום בנשק חם ועוד.

במסגרת ההגנה העצמית מחונכים המתאמנים גם לריסון עצמי, לזיהוי מוקדי אלימות והתרחקות מהם. 

קרב פנים אל פנים מתפתח אם תרגיל הגנה עצמית לא הסתיים בניטרול התוקף, ומהווה חלק משלים להגנה העצמית.

עמותת ק.מ.י אינה מקיימת תחרויות מכל סוג שהוא והשיטה אינה מוגדרת כמקצוע ספורט.

## דרגות

הידע והוותק של המתאמן מסומן בחגורה צבעונית. להלן סדר החגורות: לבן, צהוב, כתום, ירוק, כחול, חום, חגורות שחורות - דאן 1: שחור, דאן 2: שחור עם שני פסים אדומים בכל קצה, דאן 3: שחור עם שלושה פסים אדומים בכל קצה, דאן 4: אדום עם פס שחור באמצע, דאן 5: קטעים שחור-אדום, דאן 6 עד דאן 7: קטעים אדום-לבן, דאן 8 עד דאן 10: אדום.

ראש השיטה של ק.מ.י כיום הוא אבי אביסידון חגורה אדומה דאן 10, אבי היה תלמידו הישיר של אלי אביקזר מאז היה בן 12 ועד לפטירתו בשנת 2004. כיום אבי אביסידון הוא ראש תחום אמנויות לחימה במכללת וינגייט.

## קרב מגן ישראלי בעולם
ישנם סניפים של קרב מגן ישראלי בטורקיה, אוסטרליה, ספרד, ברזיל וקנדה והוא מקושר עם העמותה לקרב מגן ישראלי. בנוסף יו"ר השיטה אבי אביסידון העביר סמינרים וקורסים הכוללים קרב מגן ישראלי ברחבי העולם.

## ראו גם
* אלי אביקזר
* קרב מגע
* אימי שדאור ליכטנפלד

## קישורים חיצוניים

*ק.מ.י. העמותה לקרב מגן ישראלי

קטגוריה:אמנויות לחימה ישראליות
יעקב גיל (גילה)

300px|ממוזער|שמאל|טקסט=הצבעה בכנסת בשנת 1982. יעקב גיל יושב במושב חברי הכנסת הרחוק ביותר מהמצלמה, בשורה האמצעית, לפני יצחק נבון, ומשמאל לשלמה הילל. בתמונה חברי הכנסת של מפלגת העבודה, שכל אחד מהם מרים יד בהצבעה.|הצבעה בכנסת בשנת 1982. יעקב גיל יושב במושב חברי הכנסת הרחוק ביותר מהמצלמה, בשורה האמצעית, לפני יצחק נבון, ומשמאל לשלמה הילל.
**יעקב גיל-גילה** (שם לידה; **יעקב מזרחי**, כ"ח בטבת תרצ"א 17 בינואר 1931 – ב' בשבט תשס"ז, 21 בינואר 2007) היה איש ציבור ישראלי וחבר הכנסת מטעם סיעת המערך.

## ביוגרפיה
גיל נולד בשכונת נחלאות בירושלים ירושלים בשם **יעקב מזרחי** למשפחה מרובת ילדים שמוצאה מעיירה שסמוכה לאתר העיר העתיקה אור מיהדות אורפה. שם המשפחה המקורי היה מזרחי, אבל במשפחה דבק הכינוי **גולה** (נמוך, בערבית), כי כולם היו קטני-קומה. כמה מבני המשפחה הפכו את שם משפחתם לגילה, אחרים קיצרו לגיל.

אב המשפחה, **יוסף מזרחי (אבו סלים)**, היה קבלן בניין וצינורות שבנה את בתי הקולנוע קולנוע אדיסון וקולנוע אוריון. האב נחשב לפעיל ציוני, איש ההגנה, שעזר להעלות יהודים מאורפה, חלב ודמשק. אם המשפחה, רחל דיש, התחתנה עם אביו בגיל 13 בעיר אורפה.

גיל למד במוסד החינוכי "בית אלפא" והיה חבר תנועת השומר הצעיר. בשירותו בצה"ל היה בנח"ל ולאחר שחרורו, בשנת 1952, הצטרף לקיבוץ מגידו, בו היה חבר עד שנת 1954.

גיל למד עבודה סוציאלית. בשנת 1965 החל לעבוד בעיריית ירושלים, בה עבד עד שנת 1983. בין השאר הקים גיל את מחלקת נוער, ספורט וחברה של העירייה, והיה יו”ר ארגון עובדי הנוער והחברה בישראל. בנוסף לכך, הוא פעל במוסדות המועצה לקשרים בינלאומיים לנוער וצעירים. במסגרת עבודתו דאג להוציא קרובי משפחה שלו במשלחות של העירייה לחוץ לארץ, דבר שעורר עליו ביקורת בעיתונות ועל ידי מבקר העירייה.

בשנת 1964 הצטרף למפא"י ומילא בה תפקידים מגוונים. הוא היה חבר לשכת מחוז ירושלים של המפלגה, יו”ר אגף הנוער של מרכז המפלגה ויו”ר מועצת מחוז ירושלים. כמו כן מונה לחבר ועדת ראש הממשלה לילדים ולנוער במצוקה.

בשנת 1981 נבחר גיל לכנסת העשירית מטעם המערך, וכיהן כחבר בוועדת החינוך והתרבות. הוא הוצב במקום ה-45 ברשימת המערך לכנסת האחת עשרה, מקום שבמדמים נצפה כריאלי אך לאחר ספירת המעטפות הכפולות הוא נותר מחוץ לכנסת. במרץ 1988 התפטר שמחה דיניץ, שנבחר ליו"ר הסוכנות היהודית, מהכנסת וגיל שב לכנסת, בה כיהן כשמונה חודשים כחבר בוועדה לענייני ביקורת המדינה ובוועדת החינוך והתרבות (בין 15 במרץ ל-21 בנובמבר 1988).

כמו כן שימש כציר בשגרירות ישראל בקהיר והיה חבר מליאת רשות השידור.

בשנת 1997 מונה ליושב ראש העמותה המנהלת של בית החולים משגב לדך, ושימש בתפקיד עד לסגירת בית החולים בשנת 2001.

גיל נפטר ב-21 בינואר 2007.

## חיים אישיים
גיל היה נשוי, ונולדו לו 3 ילדים.

## הנצחה
בירושלים נקראת על שמו כיכר ב בשם **כיכר יעקב גיל**.

## קישורים חיצוניים

* 

## הערות שוליים

קטגוריה:חברי הכנסת מטעם המערך עבודה-מפ"ם
קטגוריה:בוגרי המוסד החינוכי גלבוע
קטגוריה:בוגרי השומר הצעיר
קטגוריה:חברי גרעיני נח"ל
קטגוריה:עובדים סוציאליים ישראלים
קטגוריה:חברי הכנסת העשירית
קטגוריה:חברי הכנסת האחת עשרה
קטגוריה:עובדי עיריית ירושלים
קטגוריה:חברי מליאת רשות השידור
קטגוריה:סגל משגב לדך
קטגוריה:יהודים הקבורים בהר המנוחות
קטגוריה:חברי הכנסת: פקידים
קטגוריה:ישראלים שנולדו ב-1931
קטגוריה:ישראלים שנפטרו ב-2007
אומארי טטרדזה

**אוֹמָארי טֶטרַדזֶה** (בגאורגית: **ომარ თეთრაძე**, אוֹמָאר תֶתרָדזֶה, ברוסית: **Омари Михайлович Тетрадзе**; 30 באוקטובר 1969, בוולוספירי גאורגיה) הוא כדורגלן עבר סובייטי-רוסי ממוצא גאורגי ויווני. טטרדזה שיחק בתחילת הקריירה שלו כקשר אחורי ולאחר מכן כמגן ימני.

## קריירה
במהלך הקריירה שלו שיחק טטרדזה בדינמו טביליסי, מרצחלי אוזורגתי, דינמו מוסקבה, אלניה ולדיקווקז, רומא, פאוק סלוניקי ואנז'י מחצ'קלה. הוא שיחק בחמישה משחקים בנבחרת האולימפית של ברית המועצות, בשלושה משחקים בנבחרת חבר העמים, והשתתף עם נבחרת רוסיה במונדיאל 1994 וביורו 1996.

משנת 2005 שימש עוזר המאמן בקריליה סובטוב סמרה. בהמשך נתמנה למנג'ר של הקבוצה הדאגסטנית אנז'י מחצ'קלה, המשחקת בליגת העל הרוסית, אך פרש מתפקיד זה ב-2010. לאחר מכן אימן את וולגה ניז'ני נובגורוד ואת חימקי, ובשנת 2013 עבר לאמן את קבוצת זתיסו מקזחסטן.

## תארים
* אליפות אירופה בכדורגל עד גיל 19: 1988
* אליפות רוסיה: 1995 עם אלניה ולדיקווקז (אז ספרטק-אלניה)
* אליפות יוון: 2001 עם פאוק סלוניקי

## קישורים חיצוניים

* פרופיל אישי באתר הרשמי של קריליה סובטוב סמרה
* הביוגרפיה של אומרי טטרדזה באתר הרשמי של הקבוצה הלאומית הסובייטית 

קטגוריה:מגני כדורגל רוסים
קטגוריה:כדורגלנים רוסים
קטגוריה:מגני כדורגל סובייטים
קטגוריה:כדורגלנים סובייטים
קטגוריה:כדורגלנים גאורגים
קטגוריה:מגני כדורגל גאורגים
קטגוריה:כדורגלני דינמו טביליסי
קטגוריה:כדורגלני דינמו מוסקבה
קטגוריה:כדורגלני אלניה ולדיקווקז
קטגוריה:כדורגלני רומא
קטגוריה:כדורגלני פאוק סלוניקי
קטגוריה:כדורגלני אנז'י מחצ'קלה
קטגוריה:כדורגלני קריליה סובייטוב סמרה
קטגוריה:מאמני כדורגל גאורגים
קטגוריה:כדורגלני נבחרת רוסיה
קטגוריה:כדורגלני מונדיאל 1994
קטגוריה:כדורגלני יורו 1996
קטגוריה:יוונים מגאורגיה
קטגוריה:זוכי פרס ג'נטלמן השנה בכדורגל הרוסי
קטגוריה:רוסים שנולדו ב-1969
קטגוריה:יוונים שנולדו ב-1969
קטגוריה:גאורגים שנולדו ב-1969
תזרים תהליך

**תזרים תהליך** הוא תרשים הנדסי המשמש בהנדסת תהליך, הנדסה כימית וכימיה. התרשים משמש להצגת הזרמים העיקריים, הציוד העיקרי והבקרה של מתקנים ומפעלים תהליכיים.

תזרים תהליך נקרא גם PFD לפי ראשי התיבות באנגלית Process Flow Diagram. תזרים התהליך מציג את הקשרים העיקריים בין פירטי הציוד ואיננו מראה קשרים משניים וחלקי ציוד משניים. תרשים התהליך משמש כלי עיקרי בתיכּוּן עקרוני ובהצגת התהליך של המתקן שיבצע את התהליך המתוכנן. תזרימי התהליך שורטטו בעבר על גבי רצף של דפי שרטוט גדולים תוך הקפדה והתאמה של הקווים העוברים מדף אל דף, משורטטים מאז תחילת המאה ה-21 באמצעות מחשב ובעזרת תוכנות מחשב מיוחדות.

## תכולה
* תזרימי תהליך כוללים בדרך כלל:
** זרמים עיקריים בתהליך
** פירטי ציוד עיקריים
** בירזי בקרה
** חיבורים תהליכיים למערכות אחרות
** זרמים עוקפים וזרמי סחרור עיקריים
** נתוני עבודה עיקריים כמו טמפרטורה, לחץ, ספיקה, צפיפות
** מיספור זרמים עיקריים וטבלת נתונים לזרמים
* תזרימי תהליך אינם כוללים בדרך כלל:
** גודל הצנרת
** מספרי קווים ומפרטי צנרת
** קווים וזרמים משניים
** ברזי ניתוק
** ניקוזים ואוורורים
** פורקים ואמצעי ביטחון
** מידע מפורט אודות הצנרת

## דוגמאות
### תזרים תהליך של יחידה תהליכית בודדת
תזרים התהליך המוצג להלן מתאר יחידת תהליך הנדסית לייצור אמינים:
מסגרת|מרכז|תזרים תהליך אופייני למתקן אמינים

### תזרים תהליך הכולל מספר יחידות מורכבות
תזרים התהליך המוצג להלן הוא דוגמה לתרשים כללי בצורת דיאגרמת מלבנים המתאר את היחידות השונות בתהליך אופייני של בית זיקוק של דלק:
מרכז|מסגרת|תרשים אופייני של בית זיקוק

## [[תקן|תקנים]] לשרטוטי תהליך

*BS EN ISO 10628: **Flow Diagrams For Process Plants** - General Rules
*DIN 28004 P1: **Flow Sheets And Diagrams Of Process Plants**; Concepts, Types of Diagram, Information Content
*DIN 28004 P2: **Flow Sheets And Diagrams Of Process Plants Drawing Instructions**
*DIN 28004 P3: **Flow Sheets And Diagrams Of Process Plants**
*DIN 28004 P4: **Flow Sheets And Diagrams Of Process Plants**; Symbols
*ISO 10628: **Flow Diagrams For Process Plant**s - General Rules
*DIN 28004 P10: **Flow Sheets And Diagrams Of Process Plants**; Terms And Definitions
*ANSI Y32.11: **Graphical Symbols For Process Flow Diagrams**
*SAA AS 1109: **Graphical Symbols For Process Flow Diagram**s For The Food Industry


## ראו גם
* תזרים צנרת ומכשור

## לקריאה נוספת

*M. S. Ray M.G. Sneesby, **Chemical Enginering Design Project**, A case Study Approach, Gordon and Breach Science Pub. 1998.
*R. Turton R.C. Bailie, W.B. Whiting, J. A. Shaeiwitz, **Analysis, Synthesis and Design of Chemical Processes**, Prentice Hall, 2003.
*Ullman’s **Encyclopaedia of Chemical Technology**, 6th Edition, Wiley-VCH, 2002.
*Kirk-Othmer **Encyclopaedia of Chemical Technology**, 4th Edition, Wiley, 2001.
* Rip Weaver, **Process Piping Drafting**, 3rd Edition 1992. Gulf Publishing Company


## קישורים חיצוניים

* תזרימי תהליך, אינג'ינירינג טול בוקס
* [ftp://ftp2.bentley.com/dist/collateral/Bentley_20AutoPLANT_20P_26ID_20Spec_20Sheet_2C_20Low_20Respdflo.pdf חוברת הסבר לתכנת תזרימים] של חברת בנטלי בארצות הברית

קטגוריה:הנדסה
קטגוריה:הנדסת מכונות
קטגוריה:הנדסה כימית
קטגוריה:צנרת
קטגוריה:אינפוגרפיקה
הסכם נרצ'ינסק

**הסכם נרצ'ינסק** (ברוסית: **Нерчинский договор**; בסינית: **尼布楚條約**) היה ההסכם הראשון שנחתם בין רוסיה לבין סין.

ההסכם נחתם ב-27 באוגוסט 1689 בעיר נרצ'ינסק בין פיודור גולובין (Фёдор Алексеевич Головин), שליחו של הצאר פיוטר הגדול, לבין סונגגוטו, שליחו של קיסר סין קאנגשי. ההסכם שם קץ לעימות בין רוסיה הצארית לבין האימפריה הסינית שנמשך מ-1683 ועד 1689. הסינים, שחששו מברית בין הרוסים לבין המונגולים המערביים המכונים דְזוּנְגַרִים או כיום קלמיקים, שאיימו על האימפריה הסינית מצפון מערב, הציעו לרוסים הסכמה אי התקפה. נוסח ההסכם נקבע במשא ומתן שניהלו שליחיו של קאנגשי בסיוע הישועים, ז'אן-פרנסואה ז'רביון (Jean-François Gerbillon) ותומאש פריירה (Thomas Pereira), שפעלו כיועצים וכמתורגמנים. ההסכם נכתב ברוסית, במנצ'ורית, ובלטינית, אבל יש הבדלים גדולים בין הגרסאות בשפות אלו. לא נוצרה גרסה רשמית בסינית של ההסכם.

בהסכם הוגדרו הגבולות בין המדינות ותנאי המסחר. בין השאר, רוסיה איבדה גישה לים יפן ולמצודות בנהר אמור. במהלך מלחמת האופיום השנייה באמצע המאה ה-19, ניצלה רוסיה את חולשתה של סין ואת הישגי המערב ובתמורה למעורבותה כמתווכת היא קיבלה חזרה את השטחים אותם איבדה במסגרת הסכם נרצ'ינסק בצפון סין במסגרת חוזה אייגון ב-1858 והסכם פקין ב-1860.

## קישורים חיצוניים
* 

## הערות שוליים

נרצ'ינסק
נרצ'ינסק
נרצ'ינסק
נרצ'ינסק
הסכם נרצ'ינסק
קטגוריה:יחסי סין–רוסיה
הפארק הלאומי פיורדלנד

**פארק לאומי פיורדלנד** (באנגלית: **Fiordland National Park**) הוא הפארק הלאומי הגדול ביותר בניו זילנד, ומאז שנת 1990 הוא מוכרז כאתר המורשת העולמית טה ואהיפוונמו יחד עם שלושה פארקים לאומיים נוספים. הפארק משתרע על פני 12,500 ק"מ רבוע בדרום מערב האי הדרומי באזור הגאוגרפי המכונה גם הוא פיורדלנד. הפארק מכסה את רוב שטחו של אתר המורשת העולמית טה ואהיפוונמו. האזור הוכרז כפארק לאומי בשנת 1952.

שמו של הפארק, פיורדלנד (מילולית - ארץ הפיורד) נגזר מהמילה הנורווגית "פיורד" המציינת עמק צר ומוצף בים שהועמק על ידי קרחון, ואכן אחד המאפיינים של הפארק הוא פיורדים רבים ועמוקים שנוצרו על ידי קרחונים במהלך עידן הקרח האחרון והוצפו אחריו על ידי ים טסמן. בין הפיורדים המפורסמים בפארק נמנים מילפורד סאונד (Milford Sound), דאסקי (Dusky) ודאוטפול סאונד (Doubtful Sound). באותה צורה נוצרו אגמים רבים ומספר רב של איים קטנים הופרדו מן האי הדרומי, שני האיים הגדולים בפארק הם סקרטרי (Secretary Island) ורזולושין (Resolution Island). בין האגמים הרבים בפארק בולטים אגם טה אנאו, אגם מאנאפורי ואגם האורקו.

בתוך תחומי הפארק קיים כביש אחד בלבד (Milford Road - SH 94) המוליך מטה אנאו למילפורד סאונד וכן כ-500 ק"מ של שבילי טיול להולכי רגל המאפשרים גישה קרקעית לחלק קטן מאוד משטחו של הפארק. רוב שטחו של הפארק נגיש אך ורק מן האוויר או מן הים. אל החלקים הדרומיים של הפארק הגישה קשה במיוחד, ופרט למספר משלחות מחקר וחיפוש אחר זנים נכחדים אין מבקרים בהם.

## קישורים חיצוניים

* 
* פארק לאומי פיורדלנד, באתר ה-DOC, מחלקת השימור של ניו זילנד
* 

קטגוריה:ניו זילנד: פארקים לאומיים
פיורדלנד
קטגוריה:סאות'לנד
אמנות פנטזיה

שמאל|ממוזער|250px|אמנות פנטזיה, ג'וג' גרי (George Grie). 
**אמנות פנטזיה** (**Fantasy art**) היא ז'אנר של אמנות שמתמקדת באלמנטים של קסם, במוטיבים על-טבעיים, ברעיונות וביצורים שקשורים לכך. בזמן שיש חפיפה חלקית עם ז'אנר המדע הבדיוני, האימה ועם אמנויות בדיה אחרות, לז'אנר זה יש יסודות ייחודיים שלרוב לא יימצאו בז'אנרים האחרים של אמנויות הבדיה.

תיאורים של אגדות עתיקות, וגם תיאורים של פנטזיה מודרנית בצורה של התערבויות אלוהיות ואלמנטים אחרים של קסם או של כוחות על טבעיים, הם יסודות שכיחים מאוד, ומבדילים את אמנות הפנטזיה מהז'אנרים האחרים. דרקונים, קוסמים, פיות, אל-מתים ויצורים דמיוניים מיתיים אחרים הם מאפיינים שכיחים נוספים באמנות הפנטזיה. מאחר שחלק נכבד מיצירות הפנטזיה מתרחש בעולם דמויי ימי הביניים ניתן למצוא באמנות פנטזיה גם ציורים של אבירים, לוחמים עם חרב ושריון, טירות וקרבות אפיים (למשל: אביר נגד דרקון).

אמנות פנטזיה מחוברת באופן חזק לספרות הפנטזיה והרבה ציורי פנטזיה הם איורים לספרי פנטזיה כמו שר הטבעות, רומח הדרקון ועולם הדיסק. כך למשל, הפסלת ג'וזפין ווהל יצרה סדרה של פסלים על בסיס דמויות מספר שר הטבעות. 

קיימת תת-תרבות גדולה המבוססת על יצירת אמנות פנטזיה חובבנית.

## ראו גם
* לארי אלמור
* ויין בארלו
* פול קידבי (עולם הדיסק)
* בוריס ואלחו
* לויס רויו

## קישורים חיצוניים

קטגוריה:פנטזיה
קטגוריה:אמנות חזותית
מונסורוו

**מונסורוו** (**צער הירח** - **Moonsorrow**) להקת פולק מטאל שהוקמה באמצע שנות התשעים בהלסינקי, פינלנד.

## היסטוריה
מונסורוו הוקמה ב-1995 בהלסינקי, בירת פינלנד, וההרכב הראשוני כלל את בני הדודים וילה סורבלי (שירה ובס) והנרי סורבלי (גיטרה וקלידים). ההרכב הראשוני הזה הוציא לאור מספר קלטות דמו שמבחינה מוזיקלית בסגנון בלאק מטאל סימפוני (בלאק מטאל עם השפעות של מוזיקה קלאסית).

האלבום הראשון של מונסורוו, *Suden Uni* ("חלומו של זאב") הוקלט בשנת 2000 ויצא בשנת 2001 יחד עם קלטת הדמו *Tämä Ikuinen Talvi* ("החורף הנצחי") ששוחררה מחדש כאלבום. Suden Uni הוכר על ידי מעריצי הלהקה ומבקרי המטאל כאלבום אפי, שמתאפיין הן באלמנטים פולקלוריים והן בייחודיות של הפגניזם הפיני.

אחרי שצירפו את מיטייה הרווילאטי כגיטריסט שני ואת מרקוס איורן כקלידן, הלהקה החלה לצאת ולהופיע לראשונה. את האלבום הראשון עם שני חברי ההרכב החדשים הם הוציאו בשנת 2001, שמו היה
*Voimasta Ja Kunniasta* ("על כוח וכבוד").

הפריצה של הלהקה בעולם המטאל החלה לאחר יציאתו לאור של האלבום *Kivenkantaj* ("נושא האבן"), אלבום שהתאפיין ביצירות אפיות פולקלוריות ארוכות.

בשנת 2005 יצא אלבומה המלא החמישי של הלהקה *Verisäkeet* ("חריזת הדם").

בינואר 2006 מונסורוו הופיעה לראשונה בארצות הברית בפסטיבל המטאל "Heathen Crusade" שנערך ב-Columbia Heights, מינסוטה.

ב-7 במרץ אותה שנה, מונסורוו הכריזה באתר האינטרנט שלה על חתימתה לשני אלבומים מלאים נוספים תחת חברת התקליטים הפינית "Spinefarm" ושאלבומה הבא ייצא עוד באותה שנה. בנוסף, הלהקה דיווחה שסולן להקת הוויקינג מטאל ת'ירפינג, תומאס וא'אנאנן, יתארח באלבום שעתיד לצאת. לקראת סוף השנה הודיעה הלהקה שיציאתו של האלבום החדש הקרוי *Viides Luku - Hävitetty* נידחת ל-10 בינואר 2007 והאלבום יצא באותו תאריך כמתוכנן והכיל בתוכו שני שירים ארוכים במיוחד. האלבום התקבל בצורה חיובית מאוד ואוהדת במיוחד בקרב חובבי המטאל ומבקרי הז'אנר.

## חברי הלהקה
* הנרי סורבלי- גיטרה, קלידים ושירה (גראולים ושירה נקייה; חבר גם בפינטרול).
* וילה סורבלי- בס ושירה.
* מיטייה הרווילאטי- גיטרה וקולות רקע.
* מרקוס איורן- קלידים.
* מרקו טרבונן - תופים.

## דיסקוגרפיה
### קלטות דמו
* Metsä - 1997
* Tämä Ikuinen Talvi (שוחרר גם כאלבום בשנת 2001).

### אלבומי אולפן
* Suden Uni - 2001
* Voimasta Ja Kunniasta - 2001
* Kivenkantaja - 2003
* Verisäkeet - 2005
* Viides Luku - Hävitetty - 2007

## קישורים חיצוניים

* 
 
* מונסורוו במטאל-סטורם

קטגוריה:להקות פולק מטאל
קטגוריה:להקות בלאק מטאל
קטגוריה:להקות פרוגרסיב מטאל
קטגוריה:להקות פיניות
קטגוריה:שישיות מוזיקליות
קטגוריה:להקות שהוקמו בשנת 1995
שמעון ביחובסקי

**שמעון ביחובסקי** (1880, פוצ'פ – ג' בסיוון תרצ"ב, 7 ביוני 1932, קישינב) היה מו"ל עברי, מבקר ועיתונאי. אשתו הייתה המשוררת אלישבע.

## קורות חיים
שמעון ביחובסקי נולד בשנת 1880 בעיירה פוצ'פ שבדרום-מערב רוסיה (אוקראינה). היה ידידם הקרוב והמסור של אורי ניסן גנסין ויוסף חיים ברנר, שלמדו בישיבה בעיר. בעזרתם הקים בשנת 1906 את הוצאת הספרים העברית 'ניסיונות', ובהּ הוציא לאור את סיפורו הגדול הראשון של גנסין, 'בינתיים'.

שמעון ביחובסקי סייע לברנר בהוצאת כתב העת העברי שלו, 'המעורר', שיצא לאור בלונדון. ביחובסקי היה המפיץ של 'המעורר' ברוסיה ובפולין. הוא יצא מעיירת נעוריו ועקר תחילה לוורשה, ואחר כך למוסקבה. ביחובסקי היה פעיל בארגונים ציוניים, ואף היה תקופה קצרה מזכירו של יחיאל צ'לנוב.

פרסם מאמרים שונים, שלא קובצו, בעיתונות העברית: ב'המעורר' וב'הדאר', ב'הזמן', וב'העולם".

בשנת 1920 נשא לאישה את הסופרת אלישבע, והקדיש את שארית חייו להוצאת ספריה. הוא ליווה אותה במסעותיה בפזורה היהודית, ובשנת 1925, עם עלייתם לארץ ישראל חיפש דרכים להפיץ את ספריה העבריים בארץ ובגולה. באחד ממסעותיו אלה, בעת שהותו בעיר קישינב שבמולדובה, נפטר בפתאומיות. הותיר אחריו את אלישבע ובתם הקטנה.

מאז פטירתו נשתנו חייה של אלישבע לרעה, והיא סבלה מעוני וממחסור, ממחלות ומשכחה. 

## קישורים חיצוניים
* 
*  – בכתבה מובאת תמונתו לצד אשתו

קטגוריה:מו"לים יהודים אוקראינים
קטגוריה:עיתונאים יהודים אוקראינים
קטגוריה:עיתונאים כותבי עברית
קטגוריה:אנשי העלייה הרביעית
קטגוריה:ציונים ילידי המאה ה-19: אנשי היישוב
קטגוריה:ארץ-ישראלים שנולדו ב-1880
קטגוריה:ארץ-ישראלים שנפטרו ב-1932
ב' בניסן

פרשת בר המצוה של ילד שנולד ב' ניסן היא ברוב השנים הפשוטות פרשת ויקרא, אך בשנים פשוטות מקביעות הכז היא פרשת צו. בשנים מעוברות, פרשת בר המצווה, ברוב השנים, היא פרשת מצורע. אבל אם בר המצווה חל בשנה המתחילה בשבת או בשנה חסרה המתחילה ביום שני (שנה מקביעות בחה) פרשת בר המצווה היא פרשת תזריע.  

## חגים ומועדים
* קורבן נתנאל בן צוער נשיא שבט יששכר
* פורים בצרה: יהודי בצרה שבעיראק נהגו לא לומר תחנון ולקרוא מגילה מיוחדת שחיבר יעקב אלישר לזכר המאורעות בשנת ה'תקל"ט.

## אירועים היסטוריים
* נח קילל את כנען, לפי ספר היובלים
*  (לפי הכרונולוגיה המקראית והמסורתית) – למחרת חנוכת המשכן, נשרפה הפרה האדומה הראשונה על ידי אלעזר הכהן
* ה'מ"ג – בעקבות עלילות דם, פרצו פרעות ביהודי קרוצנכא  (ארבעה הרוגים נרשמו) ומלריכשטאדט  (הרוג אחד) שבגרמניה.
* ה'תקל"ט – כוחות האימפריה העות'מאנית, בסיוע היהודים המקומיים, הביסו את צבא ממלכת פרס שניסתה לכבוש את בצרה. יהודי בצרה קבעו את היום לפורים שני.
* ה'תש"ח – מוקמת מנהלת העם במטרה לנהל את ענייני היישוב והמלחמה בישראל לקראת הכרזת המדינה
* ה'תשנ"ג – עזר ויצמן נבחר לנשיאה השביעי של מדינת ישראל

## נולדו
* ה'תרע"ב – הרב ניסן מינדל, סופר ועורך ספרי יהדות, ומזכיר של אדמו"רי חב"ד (נפטר י"ב בתמוז ה'תשנ"ט)

## נפטרו
ממוזער|100px|רבי שלום דובער שניאורסון
* ה'תר"פ – רבי שלום דובער שניאורסון, אדמו"ר הרש"ב, האדמו"ר החמישי בשושלת חסידות חב"ד (נולד כ' בחשוון ה'תרכ"א)
* ה'תשכ"ב – הרב יוסף דב כהן, רבה של חדרה
* ה'תשכ"ח – רבי יעקב יוסף טוורסקי, האדמו"ר השלישי בשושלת סקווירא

----
* א' בניסן – ג' בניסן
* ניסן

ז02
י02
ט"ו בניסן

## חגים ומועדים
* מתחילים לחגוג את חג הפסח שנמשך שבעה ימים עד כ"א בניסן
* סוף עונת הקור ותחילת עונת הקציר

## אירועים היסטוריים
[שמאל|ממוזער|230px|[הגדת דרמשטט, גרמניה, המאה ה-14]]
*  – פסח מצרים, ויציאת מצרים
* המשתה הראשון של אסתר, אחשוורוש והמן
*  – נפילת מצדה וסיום המרד הגדול
* ה'תשס"ב – הפיגוע במלון פארק בנתניה, שמביא למבצע חומת מגן

## נולדו
* יצחק אבינו, האמצעי מבין שלושת האבות
* ה'ת"ף – רבי אליהו מווילנה, המכונה "הגאון מווילנה", מגדולי רבני הגולה, פוסק הלכתי וראש המתנגדים לחסידות (נפטר בי"ט בתשרי ה'תקנ"ח)
* ה'תרנ"א – הרב צבי יהודה הכהן קוק, ראש ישיבת מרכז הרב ובנו של הראי"ה (נפטר בה'תשמ"ב)
* ה'תש"ה – יהודה בארקן, שחקן קולנוע, מפיק, במאי ותסריטאי ישראלי (נפטר בה'תשפ"א)
* ה'תשי"ג – אהוד בנאי, זמר ישראלי
* ה'תשי"ט – ברוך מרזל, פעיל ימין קיצוני וחבר בתנועת כך
* ה'תשי"ט – יהונתן סגל, שחקן, במאי קולנוע, במאי טלוויזיה ותסריטאי בקולנוע ובתיאטרון הישראלי
* ה'תשל"ח – חילי טרופר, שר התרבות והספורט מטעם מפלגת כחול לבן

## נפטרו
* ה'תרצ"ג – בנימין פוקס (שועל) (1861 – 11 בנובמבר 1933), חבר תנועת ביל"ו, היה בקבוצה הראשונה של הביל"ויים שעלו ארצה מניקולייב בשנת 1882, ממייסדי המושבה גדרה
* ה'תשט"ו – תידה בארה, כוכבת סרטים אילמים אמריקאית יהודייה (נולדה ב-ה'תרמ"ה)
* ה'תשל"ו – דוד אלעזר, רמטכ"ל צה"ל במלחמת יום הכיפורים
* ה'תס"ד – הרב שלמה מיידנצ'יק יו"ר אגודת חסידי חב"ד בישראל יו"ר ועד כפר חב"ד ומראשי חסידות חב"ד
* ה'תשס"ה – הרב ד"ר יחזקאל מארק, רב והיסטוריון של הספרות, רבה הראשי של רומניה בשנים תשנ"ה–תשנ"ז (1995–1997)
* ה'תשס"ו – מיכאל שיר, סופר ישראלי (נולד בה'תרפ"ג)
* ה'תשע"ה – הרב שמואל הלוי ואזנר, מגדולי פוסקי ההלכה בדור האחרון

----

* י"ד בניסן – ט"ז בניסן
* ניסן

## הערות שוליים

ז15
י15
אני והמזל שלי

**אני והמזל שלי** (באנגלית: **Just My Luck**) הוא סרט קומדיה רומנטית אמריקאי שיצא לאקרנים בשנת 2006, בכיכובם של לינדזי לוהן וכריס פיין ובבימויו של דונלד פטרי. בסרט משתתפים גם להקת מקפליי בתפקיד עצמם.

## עלילה
אשלי (לינדזי לוהן) היא בחורה עם המון מזל המתגוררת בניו יורק, לעומת ג'ק (כריס פיין), בחור ביש מזל.

אך מזלם עומד להשתנות במסיבה. כאשר אשלי מתנשקת עם ג'ק במסיבה מזלם מתחלף, אשלי הופכת לחסרת מזל ומתמודדת עם אסון אחר אסון (שמלתה נקרעת, עקבה נשבר והיא מאבדת את עבודתה ודירתה), וג'ק זוכה בתהילה (דירה משלו וחוזה הקלטות ללהקה הבריטית "מקפליי" אותה הוא מייצג). כאשר היא מתחילה במרוץ אחר ג'ק כדי להסיר מעליה את ביש המזל, אשלי מגלה שהמפנה הגורלי הוא הדבר הטוב ביותר שקרה לה.

## שחקנים
* לינדזי לוהן - **אשלי**
* כריס פיין - **ג'ק**
* ברי טרנר - **דנה**
* מיסי פייל - **פגי**
* קרלוס פאנס - **אנטוניו**
* כריס קארמק - **דייוויד**
* מקנזי וגה - **קייטי הרדין**

## הכנסות
ב-14 במאי 2006, בשבוע הראשון ליציאת הסרט בארצות הברית, הוא גרף 5,692,285$, ולאחר 12 שבועות הוא גרף 17,324,744$.
נכון להיום, הסרט גרף יותר מ-38 מיליון דולר ברחבי העולם למרות התקציב הנמוך יחסית שהושקע בו.

הסרט הצליח בבריטניה גם בשל מעריצי מקפליי שנהרו לראות את הלהקה בתפקיד הראשון שלהם בקולנוע.

## פסקול הסרט

## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סרטים אמריקאיים
קטגוריה:סרטי 2006
קטגוריה:סרטי פוקס המאה ה-20
קטגוריה:סרטי קומדיה רומנטית
קטגוריה:ניו יורק בקולנוע
Pro Evolution Soccer (סדרת משחקים)

**Pro Evolution Soccer** (**PES**, משווק כ-**eFootball PES**; באסיה: **Winning Eleven**) היא סדרת משחקי וידאו למחשב האישי ולקונסולות משחק, העוסקת באימון ושליטה בקבוצות ונבחרות כדורגל. חברת Konami האמריקנית-יפנית השיקה את המשחק לראשונה בשנת 1996, ומאז משווקת בכל שנה גרסה חדשה ומעודכנת עם חידושים ושיפורים.

המשחק מתאפיין בגרפיקה באיכות גבוהה המקנה למשחק ריאליסטיות גבוהה במיוחד. בשל כך הוא הפך לאחד המשחקים הנמכרים והפופולריים בעולם בתחום הספורט, יחד עם מתחרתה FIFA המשווקת על ידי חברת EA Sports.

השחקנים יכולים לבחור לשחק עם נבחרות לאומיות או עם קבוצות מהליגות הבכירות ומליגת האלופות. שחקנים מכל העולם יכולים לשחק אחד נגד השני דרך רשת האינטרנט במשחק רשת. בשל הפופולריות של המשחק, לעיתים נערכים תחרויות מרובות משתתפים מבין חובבי המשחק.

בגרסאות האחרונות של המשחק הוסיפו המתכנתים צבע ואנושיות לקהל, שחקנים עם הבעות פנים ותנועה מציאותית של השחקנים. כמו כן גם שופרה יכולת השליטה של השחקן, כך שהבקעת שערים מחייבת ידע והבנת המשחק לעומק.

פרו המשחק משווק במזרח הרחוק ובאמריקה הדרומית והצפונית, תחת השם Winning Eleven.

בקונסולת 2011 נוספה האפשרות לשחק במשחקי גביע ליברטדורס, הגביע הדרום אמריקאי שבו משתתפות קבוצות מברזיל, ארגנטינה, אורוגוואי, מקסיקו ועוד, חלקן במוקדמות, בשלב הבתים ובסוף טורניר גביע. הגביע כולל בית-חוץ.
בגרסה הזו אפשר גם ליצור ליגות, אך לא רק לשנות את שמן, אלא לשנות את הסמל וההגדרות, וגם החלפת קבוצות בליגות, ובניית אצטדיונים.

בגרסת 2014 נוספה למשחק קבוצת הכדורגל מכבי תל אביב, וכך הפכה לקבוצה הישראלית הראשונה שהופיעה במשחק, אך משנת 2017 אינה לוקחת בו חלק.

החל מ-2020 המשחק משווק תחת השם eFootball PES. בשנת 2021 הוצא לשוק משחק EFootball 2022 שמתוכנן להחליף את הסדרה Pro Evolution Soccer.

## קישורים חיצוניים

קטגוריה:משחקי כדורגל ממוחשבים
קטגוריה:משחקי פלייסטיישן 2
קטגוריה:משחקי פלייסטיישן 3
קטגוריה:משחקי אקס בוקס
קטגוריה:סדרות משחקי וידאו
י"ט בתמוז

## חגים ומועדים
* ימי בין המצרים

## אירועים היסטוריים
*  – משה השמיד את עגל הזהב ועלה להר סיני ארבעים יום וארבעים לילה כדי להתפלל לה' שיסלח לבני ישראל על חטא העגל.
* ה'תרמ"ב – חברי ביל"ו מגיעים לראשונה לארץ ישראל
* ה'תרס"ו – אלפרד דרייפוס זוכה סופית על ידי בית משפט לערעורים בצרפת ודרגותיו הוחזרו לו
* ה'תש"א – חתימת הסכם כניעה של כוחות וישי בסוריה ובלבנון לבריטים בעכו

## נולדו
* ה'תרפ"ד – אורי צאן, ממקימי החי בר וממקימי הטכנודע חדרה.

## נפטרו
* ה'תל"ו – רבי אהרן שמואל קאיידנובר (מהרש"ק), רב בערים רבות במזרח אירופה, מחבר הספרים "ברכת הזבח" ו"תפארת שמואל" (נולד ב-ה'שפ"ד)
* ה'תשי"ט – הרב יצחק אייזיק הלוי הרצוג, הרב הראשי השני לארץ ישראל (נולד ב-ה'תרמ"ט)
שמאל|ממוזער|250px|הרב יצחק הרצוג
* ה'תשכ"ה – הרב חזקיהו אליעזר יהודה פינקל, ראש ישיבת מיר בעיירה מיר, ומייסדה מחדש בארץ ישראל (נולד ב-ה'תרל"ז) 
* ה'תשכ"ט – הרב יונה שטנצל, מייסד לימוד  משנה יומית ולימוד הלכה יומית (נולד ב-ה'תרס"ד)
* ה'תשנ"א – מייקל לנדון, שחקן ובמאי יהודי אמריקאי (נולד ב-ה'תרצ"ו)
* ה'תשנ"ח – הרב בן ציון אבא שאול, ראש ישיבת פורת יוסף בירושלים (נולד ב-ה'תרפ"ד)
* ה'תשס"ג – הרב דוד חנזין, רב קהילת חב"ד בפתח תקווה, חבר בית הדין הרבני בפתח תקווה, וראש בית דין רבני חב"ד (נולד ב-ה'תרע"א) 
* ה'תש"ף – הרב סיני אדלר, רבה הראשי של אשדוד ומרבני כולל מר"ץ במבשרת ציון. 
----

* י"ח בתמוז – כ' בתמוז
* תמוז

י19
י19
י"ח בתמוז

## חגים ומועדים
* בשנה שחל י"ז בתמוז בשבת, נדחית התענית ליום זה
* ימי בין המצרים

## אירועים היסטוריים
* משה עולה להר סיני להתפלל על בני ישראל לאחר חטא העגל
* ה'תרי"ח – רבי יקותיאל יהודה טייטלבוים החל למלא את תפקידו כרבה של סיגט.
* ה'תשמ"ד – הוקמה ההתנחלות יצהר שבשומרון.

## נולדו
* ה'תרמ"ג – אלברט וורנר, מפיק וממקימי אולפני האחים וורנר (נפטר ב-ה'תשכ"ח)
* ה'תרמ"ו – יצחק קצנלסון, מחנך ומשורר (נפטר ב-ה'תש"ד)
* ה'תרצ"ד – סידני פולאק, במאי סרטים (נפטר ב-ה'תשס"ח)
* ה'תש"א – אהוד מנור, פזמונאי ומתרגם זוכה פרס ישראל (נפטר ב-ה'תשס"ה)
* ה'תש"י – ישראל אהרוני, שף ומסעדן ישראלי 
* ה'תש"י – אולסי פרי, כדורסלן אמריקאי-ישראלי
* ה'תשל"ט – יניב בן משיח, זמר חסידי מזרחי ישראלי
* ה'תשמ"ו – נעמי לבוב, שחקנית טלוויזיה, קולנוע ותיאטרון ישראלית

## נפטרו
* ה'תקפ"ח – רבי יהודה ליב אדל, המגיד מסלונים, למדן ליטאי ומומחה לאגדות חז"ל ולסדר טהרות. (נולד בז' באדר ה'תקי"ז)
* ה'תר"ח – הרב אברהם משכיל לאיתן, רב בהרדוק ובמינסק
* ה'תרט"ז – הרב משה דוד אשכנזי, רב ואדמו"ר בטולצ'ובה שבהונגריה ואב"ד לקהילות האשכנזים בצפת (נולד ב-ה'תקל"ד) 
* ה'תרל"ז – רבי יעקב אריה גוטרמן מראדזימין, מייסד חסידות ראדזימין (נולד ב-ה'תקנ"ב)
* ה'תרע"ד – רבי אברהם יהושע השיל טברסקי (צ'ודנוב), האדמו"ר השלישי בשושלת חסידות צ'רנוביל
* ה'תשנ"ה – מרדכי (מוטה) גור, הרמטכ"ל העשירי של צה"ל (נולד ב-ה'תר"ץ)
* ה'תש"ס – הרב יוסף קאפח, מפוסקי יהודי תימן (נולד ב-ה'תרע"ח)
* ה'תשס"ז – רבי חיים מאיר יחיאל שפירא מנארול, רב בנארול שבגליציה ולאחר השואה היה אדמו"ר בבני ברק (נולד ב-ה'תרס"ז)

----

* י"ז בתמוז – י"ט בתמוז
* תמוז

## הערות שוליים

י18
י18